### Beslutningstema

I denne sag træffes beslutning om en projektændring af cykelsti på [adresse] i Skærbæk.

### Historik

På Teknik- og Miljøudvalgets møde 6. februar 2024 besluttede Teknik- og Miljøudvalget at give en anlægsbevilling til anlæg af en enkeltrettet sti på vestsiden af [adresse] mellem [adresse] og [adresse]. Projektet indgik som et forslag i cykelstiprioriteringen.

Der blev givet en anlægsbevilling på 0,675 mio. kr. finansieret af anlægspuljen til cykelstier i 2024.

### Sagsfremstilling

I forbindelse med projekteringen af den enkeltrettede sti, har forvaltningen arbejdet med en alternativ løsning, som giver bedre forhold for cyklister end den foreslåede enkeltrettede sti.

Forvaltningen foreslår, at i stedet for nyanlæg af en enkeltrettet sti forlænges den eksisterende dobbeltrettede sti langs [adresse] frem til [adresse]. Samtidig foreslår forvaltningen, at krydset [adresse] ændres, således at de eksisterende chikaner og vejindsnævringer fjernes. Ved at ændre projektet får cyklisterne et mere regulært krydsningspunkt ved [adresse], og bilister fra [adresse] vil få nemmere ved at orientere sig i krydset. Ved samtidig at ændre i krydsudformningen tilgodeses de mange henvendelser forvaltningen har modtaget omkring dårlig og utryg trafikafvikling i krydset.

Ændringsforslaget er vedhæftet som bilag.

På ændringsforslaget se anlæg af et fortov i vestlig side af [adresse] fra Melvang til [adresse] og ændringer i krydset ved [adresse]. Disse elementer af ændringsforslaget bliver kun udført, såfremt det kan indeholdes i økonomien i projektet. Det primære ændringsforslag gælder for strækningen Melvang til [adresse] og ændringer i krydset Hjemstedvej / Termevej.

### Økonomi

Ændringsforslaget anlægges for samme anlægsøkonomi som den enkeltrettede sti.

### Indstilling Fagchef for Plan og Udvikling indstiller,

|  |  |
| --- | --- |
| at | ændringsforslaget til anlæg af sti på [adresse] i Skærbæk godkendes. |

### Beslutning

Indstillingen godkendt.

Mogens Mogensen deltog ikke i mødet.